צבי אבנרי

צבי אבנרי (הנס ליכטנשטיין) (1901 גרמניה – 27 במאי 1967 חיפה, ישראל) היה חוקר תולדות עם ישראל ומדעי היהדות, מורה ומדריך טיולים.

ביוגרפיה
אבנרי נולד בקייריץ שבמחוז ברדנבורג בגרמניה לשמואל, שהיה שופט בברלין ואלה. ב־1919–1920 למד משפטים ומדעי המדינה באוניברסיטת היידלברג ובאוניברסיטת קניגסברג. בהמשך עבר ללמוד היסטוריה, שפות שמיות ובלשנות אנגלית וגרמנית באוניברסיטת ברלין, עברית ב"בית הספר לשפה העברית" וכן למד בבית המדרש הגבוה למדעי היהדות בברלין. כתב עבודת דוקטורט בנושא מגילת תענית, ובהמשך הוציא לאור את המהדורה המדעית הראשונה של המגילה. השתתף בכתיבת ה"Germania Judaica".

בשנת 1926 נסע לישראל, אולם חזר לגרמניה לאחר פטירת אביו, כדי לסייע לאימו בגידול ששת אחיו.

בשנת 1931 עלה לישראל, והתגורר בחיפה, בה לימד היסטוריה בבתי ספר תיכוניים, בין היתר בבית הספר כל ישראל חברים, ואף חיבר ספר לימוד בהיסטוריה, "שיעורים בדברי ימי ישראל". בשלב מסוים נתמנה על ידי מכון ליאו בק לערוך את הכרך השני של "Germania Judaica". בשנת 1965 התמנה למרצה להיסטוריה של עם ישראל במכון האוניברסיטאי של חיפה.

כתב עשרות ערכים היסטוריים באנציקלופדיה העברית.

בשבת, י"ז באייר תשכ"ז, 27 במאי 1967 נפטר בחיפה, והובא לקבורה למחרת.

חיים אישיים
היה נשוי לברוריה לבית היימן (1901–1974) ולהם היו בן ובת.

חיבוריו
 מגילת תענית
 שיעורים בדברי ימי ישראל - מצמיחת מרכזי היהדות במערב עד גרוש ספרד. דביר, כרך א תרצ"ט, כרך ב תש"ב

הנצחה 
בשנת 1970 יצא לזכרו ספר בשם מחקרים בתולדות ישראל וארץ ישראל.

קישורים חיצוניים
 מגילת תענית מהדורת ליכטנשטיין
 אבנרי צבי, ד"ר, סיפור – חיים בתוך "ספר היקים" באתר ארגון יוצאי מרכז אירופה
 
 על "סטאטיסטיקה" אחת, הארץ, 24 באפריל 1931

הערות שוליים

חוקרי תולדות עם ישראל בימי הביניים
חוקרי ספרות חז"ל
ישראלים ילידי גרמניה
מורי דרך בישראל
אישים הקבורים בחיפה
מהדירי ספרות תורנית
אנציקלופדיסטים ישראלים
ישראלים שנולדו ב-1901
ישראלים שנפטרו ב-1967